Latvijas Kanoe Federācijas
Airēšanas slaloma apvienība

Valdes sēdes protokols nr. 20180302-1

Rīgā, 2018. gada 2. martā

Sēdes sākums 9:00

*Sēdes vadītājs*- Aivars Rodčenko

*Protokolists*- Līva Luriņa

*ASA valde* - Aivars Rodčenko(ASA vadītājs), Aivars Misiņš(ASA valdes loceklis), Mārcis Laidiņš (ASA valdes loceklis), Ivars Sīmanis(LKF prezidents)

*Sēdes dalībnieki* – Līva Luriņa,

DARBA KĀRTĪBA:

1. Valdes sapulču darba gaitas organizēšana 1

2. Fiziskās pārbaudes LOV 1

3. Par airēšanas slalomu Ozolnieku sporta skolā 2

4. Licences 2

5. A.Rodčenko uz balsošanu izvirza ideju par 2017. gada licenšu rēķinu nepiestādīšanu. 2

6. Pārejas starp klubiem 2

7. 2018. gada sacensības 2

8. Latvijas čempionāta organizēšana 3

9. Samuela Stanovska dalība starptautiskās sacensībās no Latvijas 3

10. Airēšanas slaloma trases izveide Amatā. 3

11. Padziļinātās apmācības tiesnešiem 3

12. Gatavošanās LKF konferencei 3

DARBA GAITA:

# Valdes sapulču darba gaitas organizēšana

Nolemts par valdes sapulcēm tiek izziņots 1 nedēļu pirms sapulces norises. Sapulces gaita tiek protokolēta un nedēļas laikā šis protokols kopā ar pielikumiem tiek izsūtīts visiem sapulces dalībniekiem.

# Fiziskās pārbaudes LOV

Fiziskās pārbaudes ir veiktas, piedalījās 5 sportisti. Par fizisko stāvokli treneriem ir informēts un tika apspriests.

# Par airēšanas slalomu Ozolnieku sporta skolā

M. Laidiņš ziņoja par iespējamo airēšanas slaloma uzņemšanu Ozolnieku sporta skolā. Airēšanas slaloms ir iekļauts potenciālo sporta veidu sarakstā.

# Licences

Tiks publicēts licencēto biedru saraksts, kā arī, 2017. gadā jaun-licencēto sportistu klubiem tiks izrakstīts rēķins- 1eur par katru licencēto sportistu.

Par 2018. gada licencēm un to maksām- uz balsošanu tiek izvirzīti 2 varianti par licenču maksām:

1. 5 eur jauniešiem, 10 eur pieaugušajiem;
2. 10 eur jauniešiem, 15 eur pieaugušajiem.

Balsojumā 1 par pirmo variantu un 3 par otro variantu, tiek apstiprinātas otrajā punktā minētās licenču maksas.

Licences atlaide 50% apmērā tiks piemērota sportistam līdz 18. gadu vecumam, ja kāds no viņa brāļiem/māsām arī ir licencēts ASA.

Licenču maksa paredzēta, lai vismaz daļēji segtu LKF ASA adminstrācijas izdevumus federācijas darba nodrošināšanai.

*Pielikums-*

1. aktuālo licencēto sportistu saraksts;

2. forma, ko **līdz 23.03.2018** aizpilda klubi par saviem licencētajiem sportistiem un nosūta uz e-pastu slalom@kanoe.lv;

3. rēķini par 2017. gadu tiem, kas nav startējuši 2016. gadā.

# A.Rodčenko uz balsošanu izvirza ideju par 2017. gada licenšu rēķinu nepiestādīšanu.

Vienbalsīgi tiek nolemts segt licenšu biedru naudu no LKF līdzekļiem un rēķinus par 2017. gada licencētajiem sportistiem nepiestādīt.

# Pārejas starp klubiem

Tiek caurskatīta Gludūdens apvienības pāreju sistēma un pielāgota ASA.

Ierosinājums par pārejām starp klubiem- līdzīgi kā gludūdens apvienībā, ieviest palielinātu pārejas maksu, ja sportists vēlas veikt pāreju pēc noteiktā perioda 1.novembris-25. decembris. Attiecīgi, noteiktajā periodā maksa būtu 30 eur, pēc šī perioda 50 eur.

# 2018. gada sacensības

Pieteikšanās sacensībām noslēdzas 2 dienas pirms sacensību sākuma. Kopā ar pieteikumu sacensībām treneri/klubu vadītāji parakstīsies, ka uzņemas atbildību par sportistu sagatavotību konkrētajām sacensībām (īpaši aktuāli pavasarī- treneriem ir jāizvērtē, kuri sportisti ir gatavi fiziski un psiholoģiski startēt sacensībās ekstrēmos apstākļos, un kuri nav).

Tiek lemts par Latvijas kausa pēdējo sacensību nosaukumu- Latvijas Kausa Fināls vai Latvijas kausa 4. posms. Tiek nolemts sacensībām atstāt iepriekšējo nosaukumu- Latvijas Kausa Fināls.

2018. gadā Latvijas Kausa Finālā tiks apbalvoti arī pirmo 3 vietu ieguvēji Latvijas Kausa kopvērtējumā.

Tiek pārskatīts lēmums par vecuma grupām Latvijas Kausos un Latvijas čempionātā un jaunatnes čempionātā- tiek nolemts, ka šajās sacensībās jauniešiem būs sekojošas vecuma grupas: U-18, U-16, U-14 un U-12.

Arī citu sacensību rīkotājiem tiek rekomendēts ievērot šādas vecuma grupas jauniešu kategorijā.

#  Latvijas čempionāta organizēšana

ASA, sadarbībā ar Rīgas Airēšanas Klubu organizē Latvijas čempionātu, Latvijas jaunatnes čempionātu un Latvijas kausa posmus. Tiks noslēgts līgums starp ASA un RAK par sacensību rīkošanu. A.Misiņš izstrādās sacensību tāmes.

# Samuela Stanovska dalība starptautiskās sacensībās no Latvijas

Priekšnosacījumi dalībai:

1. Dalība Latvijas čempionātā
2. Līdzdalība- asistēšana Junioru pasaules čempionātā Ivrea, Itālijā.
3. Tiek akceptēta dalība sacensībās, priekšroku dodot Latvijas sportistiem.

# Airēšanas slaloma trases izveide Amatā.

Informācija Amatas pašvaldībā, ka Egons Garklāvs (Dores nami īpašnieks) plāno izveidot airēšanas slaloma trasi. Sekojam līdzi procesam un nākotnē esam gatavi organizēt sacensības.

# Padziļinātās apmācības tiesnešiem

Jeļena Usova un Santa Krauja ierosinājušas veidot tiesnešu padziļinātās apmācības. Apmācības plānots organizēt martā, datumi tiks precizēti. Paredzēts izveidot tiesnešiem noteikumu tulkojumu.

Paredzēts iegādāties vestes vai vējjakas, lai var atpazīt tiesnešus sacensību laikā. Tām jābūt viegli lietojamām gan vasarā, gan aukstos laika apstākļos.

# Gatavošanās LKF konferencei

ASA vadītājs gatavo ziņojumu LKF konferenei, kā arī ASA kopsapulcei.

Sēdes noslēgums 12:00

Sēdes vadītājs

Protokolists